CELEX: 62016TN0442
Language: da
Date: 2016-08-04 00:00:00
Title: Sag T-442/16: Sag anlagt den 4. august 2016 — Šroubárna Ždánice mod Rådet

24.10.2016   
            
            
               DA
            
            
               Den Europæiske Unions Tidende
            
            
               C 392/42
            
         Sag anlagt den 4. august 2016 — Šroubárna Ždánice mod Rådet
   (Sag T-442/16)
   (2016/C 392/55)
   Processprog: tjekkisk
   
      Parter
   
   
      Sagsøger: Šroubárna Ždánice a.s. (Kyjov, Den Tjekkiske Republik) (ved advokat M. Osladil)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Det fastslås, at Den Europæiske Union er forpligtet til at betale sagsøgeren et beløb på CZK 75 502 534 som skadeserstatning.
            
         
               —
            
            
               Den Europæiske Union tilpligtes at betale sagsøgerens sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat ét enkelt anbringende, hvorved selskabet har gjort gældende, at alle betingelserne er opfyldte, for at Den Europæiske Unions ansvar uden for kontrakt for skade kan godtgøres som omhandlet i artikel 268 TEUF sammenholdt med artikel 340 TEUF:
   
               —
            
            
               Ved at pålægge import af visse skruer, bolte, møtrikker og lignende varer af jern eller stål med oprindelse i Folkerepublikken Kina en antidumpingtold, som senere blev udvidet til import fra Malaysia, har Den Europæiske Union tilsidesat sine forpligtelser i henhold til dens medlemskab af WTO, navnlig som fastsat i antidumpingaftalen.
            
         
               —
            
            
               Tilsidesættelsen af antidumpingaftalen medførte en tilsidesættelse af artikel 216, stk. 2, TEUF.
            
         
               —
            
            
               Som følge af Den Europæiske Unions ulovlige handlinger påførtes sagsøgeren et tab på CZK 75 502 534.
            
         
               —
            
            
               Der var kausalitet mellem skadens størrelse og Den Europæiske Unions ulovlige handlinger.